Suchinthana/ta-wikipedia huggingface dataset:
பெல்காடியா அரண்மனை

பெல்காடியா அரண்மனை (Belgadia Palace)  இந்தியாவின் ஒடிசா மாநிலத்தில் மயூர்பஞ்சு மாவட்டத்தில் அமைந்துள்ளது. 18 ஆம் நூற்றாண்டின் விக்டோரியா மகாராணி கால பாணியில்  மலை உச்சியில் இந்த  அரண்மனை கட்டப்பட்டுள்ளது.

வரலாறு 
1796 ஆம் ஆண்டு முதல் 1810 ஆம் ஆண்டு வரை மாநிலத்தை ஆண்ட மகாராணி சுமித்ரா தேவி பாஞ்ச் தியோ, 1804 ஆம் ஆண்டில் அரண்மனையைக் கட்ட ஆணையிட்டார்.  இவருடைய  சந்ததியினர் அரண்மனையை அரச விருந்தினர் மாளிகையாகப் பயன்படுத்தினர். தற்போதைய உட்புறங்கள் மயூர்பஞ்சி பிராந்தியத்தில் மிகவும் பிரபலமான மகாராசா சிறீராம் சந்திர பஞ்ச் தியோவின் (1882-1912) ஆட்சியின் போது கட்டப்பட்டது. மகாராசா கிருட்டிண சந்திர பாஞ்ச் தியோ (1868-1882) மற்றும் பிரதாப் சந்திர பாஞ்ச் தியோ (1928-1948) ஆகியோர் மயூர்பஞ்சி பகுதியில் பிரபலமாக ஆட்சி செய்தவர்களாவர்.   ஒட்டுமொத்த கட்டுமானம் விக்டோரியன் மற்றும் கிரேக்க கட்டிடக்கலை பாணியின் கலவையாகும். மேலும் இந்த அரண்மனை பக்கிங்காம் அரண்மனையின் பாணியை பிரதிபலிக்கிறது.  

பெல்காடியா அரண்மனை தற்போதைய மகாராசா பிரவீன் சந்திர பாஞ்தியோ (பஞ்ச் வம்சத்தின் 47 ஆவது ஆட்சியாளர்), செய்சால்மரின் அரச குடும்பத்தைச் சேர்ந்த மயூர்பஞ்ச் ராசுமி ராச்யலட்சுமி பாஞ்ச் தியோ  ராணியின் வசிப்பிடமாகும்), இராச மாதா பாரதி ராச்யலட்சுமி தேவி (நேபாள மன்னர்ர் திரிபுவனின் மகள்) மகள்கள் மிருணாலிகா எம் பாஞ்ச் தியோ மற்றும் அசிஷிதா எம் பாஞ்ச் தியோ ஆகியோரின் வசிப்பிடமாகும்.   

அரண்மனையின் ஒரு பகுதி 2015 ஆம் ஆண்டு முதல் பாரம்பரிய உணவு விடுதியாக மாற்றப்பட்டது.

அமைவிடம் 
அரண்மனை ஒடிசாவின் சிம்லிபால் மற்றும் பரிபாடா காடுகளுக்கு இடையில் அமைந்துள்ளது. இது யுனெசுகோ உலக உயிர்க்கோள காப்பகங்களின் ஒரு பகுதியாகும்.

மேற்கோள்கள்

புற இணைப்புகள் 
 "Indian royal princesses transform family palace into hotel dubbed 'a living museum'.  The Belgadia Palace is located in the princely province of Mayurbhanj, in the country's eastern Odisha state". By Neeta Lal, "The National", Nov. 4, 2021
The Belgadia Palace

மயூர்பஞ்சு மாவட்டம்
ஒடிசா
ஒடிசாவில் உள்ள அரண்மனைகள்
வாண்டட் (2004 திரைப்படம்)

வாண்டட் என்பது 2004 ஆம் ஆண்டு வெளியான இந்திய மலையாள மொழி திரில்லர் திரைப்படம் ஆகும். இப்படத்தை புதுமுகம் முரளி நாகவல்லி இயக்கியுள்ளார். பிரியதர்ஷன் கதை வசனம் எழுதியுள்ளார். இப்படத்தில் மது வாரியார், அரவிந்தன், அன்னியப்பன், நிஷாந்த் சாகர், சுசித்ரா ஆகிய ஐந்து புதுமுகங்கள் நடித்துள்ளனர். இப்படம் ஐதே (2003) என்ற தெலுங்கு படத்தின் மறு ஆக்கம் ஆகும்.

ஐந்து வேலையில்லாத இளைஞர்கள் ஒரு திருட்டைத் திட்டமிடுகிறார்கள். டான் முகமது இப்ராகிம் இளைஞர்கள் இருக்கும் நகரத்திற்கு வருகிறார். நாராயண ஸ்வாமி ஐபிஎஸ் எப்படி இளைஞர்களை நீதியின் முன் கொண்டு வருகிறார்? என்பது கதையின் மீதிப் பகுதியாகும்.

நடிகர்கள் 
 உன்னியாக மது வாரியர் 
 நந்துவாக அரவிந்தன் 
 அனியப்பன் சுப்ரனாக 
 நிஷாந்த் சாகர் மணியாக 
 அனுவாக சுசித்ரா 
 ஜெகதி ஸ்ரீகுமார் 
 ஸ்ரீனிவாசன் 
 விஜயராகவன் 
 அப்பாவி 
 அனுவின் தந்தையாக பரத் கோபி 
 வேணு நாகவல்லி 
 கேப்டன் ராஜு 
 விஜயகுமார் 
 சுகுமாரி 
 கேபிஏசி லலிதா 
 மங்கா மகேஷ் 
 நாராயண ஸ்வாமி IPS ஆக மோகன்லால் (கேமியோ தோற்றம்)

தயாரிப்பு 
பிரியதர்ஷனிடம் உதவியாளராகப் பணியாற்றிய முரளி நாகவல்லி இந்தப் படத்தின் மூலம் இயக்குநராக அறிமுகமானார். புதுமுகங்கள் மது வாரியர், நிஷாந்த் சாகர், அரவிந்த், அன்னியப்பன், சுசிதா ஆகியோர் முக்கிய வேடங்களில் நடித்துள்ளனர்.  நாகவல்லி இயக்குனராக அறிமுகமாகும் படத்தில் நடிப்பேன் என்று உறுதியளித்த மோகன்லால், போலீஸ் அதிகாரியாக தோன்றினார்.

தீம்கள் மற்றும் தாக்கங்கள் 
கேரளாவில் வளர்ந்து வரும் நடுத்தர மக்களின் நலன்களை கணக்கில் கொண்டு எடுத்த படம்.

ஒலிப்பதிவு 
தீபக் சட்டர்ஜியின் இசை மற்றும் கிரீஷ் புத்தஞ்சேரியின் பாடல் வரிகள்.

 "சங்குஎடுத்துக்கட்டியல்" - அன்பர்
 "கல்லாய்ப்புழா" - வினீத் ஸ்ரீனிவாசன், அபர்ணா ஜெயன்
 "மிழித்தாமர பூவில்" - எம்.ஜி.ஸ்ரீகுமார், அபர்ணா ஜெயன்
 "ஓமலே நீ" - எம்.ஜி.ஸ்ரீகுமார்
 "பொன் வெயிலே" - எம்.ஜி.ஸ்ரீகுமார்
 "ஸ்லோகம்" - எம்.ஜி.ஸ்ரீகுமார்
 "தலைப்புப் பாடல்" - தாரா தாமஸ்

வெளியீடு மற்றும் வரவேற்பு 
மோகன்லாலின் கௌரவ தோற்றம் காரணமாக இப்படம் நல்ல வரவேற்பைப் பெற்றது. இப்படம் மயிலாட்டம் மற்றும் காக்ககரும்பன் ஆகிய படங்களுடன் வெளியானது.

சிஃபி படத்திற்கு "நன்று" என்ற விமரிசனத்தை வழங்கியதுடன், "இயக்குநர் முரளி இப்படத்தை ஒரு ஹாலிவுட் த்ரில்லர் போல உருவாக்கியிருக்கிறார். அவரால் நான்கு இளம் நடிகர்களிடமிருந்து சிறந்த நடிப்பைப் பெற முடிந்தது. மது வாரியர் வளர்ந்துவருவார். மீரா ஜாஸ்மின் நம்பிக்கை தருகிறார். சுசிதாவை பிடிக்கும். அன்னியப்பன் நகைச்சுவைக் காட்சிகளில் நிறைவு செய்துள்ளார்".

மேற்கோள்கள் 

இந்திய மலையாளத் திரைப்படங்கள்
2004 மலையாளத் திரைப்படங்கள்
பார்பதி குமார் கோசுவாமி

பார்பதி குமார் கோசுவாமி (Parbati Kumar Goswami)(பிறப்பு: ஜனவரி 1, 1913-1992) என்பவர் இந்திய நீதிபதி, அசாம் மற்றும் நாகாலாந்தின் ஆளுநர் மற்றும் இந்திய உச்ச நீதிமன்றத்தின் முன்னாள் நீதிபதி ஆவார். இவர் இந்தியாவின் உச்ச நீதிமன்றத்தில் முதல் அசாமிய நீதிபதி ஆவார்.

ஆரம்ப கால வாழ்க்கை 
கோசுவாமி 1913-ல் பிரித்தானிய இந்தியாவின் அசாமில் பிறந்தார். இவரது தந்தை பாம்தேப் கோசுவாமி மற்றும் தாய் ஜோகதா தேவி ஆவர். இவர் சிவசாகரில் உள்ள ஆங்கிலப் பள்ளியில் பயின்றார். காட்டன் கல்லூரியில் முதல் வகுப்பிலும், குணபிரம் பரூவா வெள்ளிப் பதக்கத்துடன் இளங்கலையில் தேர்ச்சி பெற்றார். குவகாத்தியில் உள்ள ஏர்லே சட்டக் கல்லூரியில் இளநிலைச் சட்டப்படிப்பினை முடித்தார்.

பணி 
கோசுவாமி முதலில் 1938-ல் திப்ருகாரில் வழக்கறிஞர் பயிற்சியைத் தொடங்கினார். பின்னர் 1943-ல் கல்கத்தா உயர் நீதிமன்றத்தில் பணியினைத் தொடர்ந்தார். 1947 முதல் 1949 வரை அரசு வழக்கறிஞராகப் பணியாற்றினார். இவர் 1953-ல் உச்ச நீதிமன்றத்தின் மூத்த வழக்கறிஞராக நியமிக்கப்பட்டார். அசாம் மாநில சட்ட ஆணையத்தின் உறுப்பினராகவும் இருந்தார். 1967-ல் கோசுவாமி அசாம் நாகாலாந்து உயர் நீதிமன்றத்தின் நீதிபதியாக நியமிக்கப்பட்டார். பின்னர் அதே நீதிமன்றத்தின் தலைமை நீதிபதி ஆனார். திசம்பர் 1970 முதல் சனவரி 1971 வரை இவர் அசாம் மற்றும் நாகாலாந்து கவர்னராகப் பொறுப்பேற்றார். இவர் ஜெனீவாவில் உள்ள நீதிபதிகளின் உலக சங்கத்தின் உறுப்பினராகவும் இருந்தார். அக்டோபர் 10, 1973 அன்று நீதிபதி கோசுவாமி, இந்திய உச்ச நீதிமன்ற நீதிபதியாகப் பதவி உயர்த்தப்பட்டு திசம்பர் 31, 1977 வரை பணியாற்றி ஓய்வு பெற்றார்.

மேற்கோள்கள் 

இறந்த ஆண்டு குறிப்பிடப்படவில்லை
அசாமிய நபர்கள்
இந்திய உச்ச நீதிமன்ற நீதிபதிகள்
நாகாலாந்து ஆளுநர்கள்
அசாம் ஆளுநர்கள்
1913 பிறப்புகள்
பத்திரி (சிற்றுண்டி)

பத்திரி (Pathiri, )  என்பது அரிசி மாவில் செய்யப்பட்ட தட்டையான ரொட்டியாகும். இது தென்னிந்தியாவின் கேரளா மாநிலத்தில் கடலோர மலபார் பகுதியில் வாழும் மாப்பிளாக்கள்  விரும்பி உண்ணும் சிற்றுண்டியாகும். சப்பாத்தியைப் போல, அரிசி மாவினால் செய்யப்பட்ட, இந்த அரிசி ரொட்டி தயாரிக்க அரிசி மாவு மற்றும் எண்ணெய் தேவை. வெளிச்செண்ணெய்  (தேங்காய் எண்ணெய்) பத்திரி, நெய் பத்திரி, நல்ல பத்திரி, கை  பத்திரி, கட்டிபத்திரி, இறைச்சி பத்திரி, பொரிச்ச பத்திரி, சட்டி பத்திரி என்று பலவகைகள் உள்ளன.

இன்றும் கேரளத்தில் உள்ள மலபார் முஸ்லிம்களிடையே பத்திரி ஒரு விரும்பி உண்ணப்படும் உணவாக உள்ளது.

மேலும் பார்க்கவும் 
 கிண்ணத்தப்பம்
 கலத்தப்பம்

வெளி இணைப்புகள்

மேற்கோள்கள் 

கேரள சமையல்
மலப்புறம் மாவட்டம்
தென்னிந்திய சமையல்
உரொட்டிகள்
மார்த்தா நஸ்பாம்

மார்த்தா க்ரேவென் நஸ்பாம் (Martha Craven Nussbaum, பிறப்பு: மே 6, 1947) ஒரு அமெரிக்க மெய்யியல் அறிஞர் ஆவார். தற்போது சிகாகோ பல்கலைக்கழகத்தில் சட்டம் மற்றும் நெறிமுறைகள் துறைகளில் எர்ன்ஸ்ட் ஃப்ரண்டு பெருந்தொண்டு பேராசிரியராக இருக்கும் அவர், அங்கு சட்டப் பள்ளி மற்றும் தத்துவவியல் துறையில் கூட்டாக நியமிக்கப்பட்டுள்ளார். பண்டைய கிரேக்க மற்றும் ரோமானிய தத்துவம், அரசியல் தத்துவம், இருத்தலியல், பெண்ணியம் மற்றும் விலங்குரிமை உள்ளிட்ட நெறிமுறைகள் ஆகிய துறைகளில் தனித்த ஈடுபாடு கொண்டவர். பண்டைய கிரேக்க-உரோமானிய இலக்கியங்கள், தெய்வீகவியல், அரசறிவியல் ஆகியவற்றில் இணை நியமனங்களையும் கொண்டுள்ள நஸ்பாம், தெற்காசிய ஆய்வுகள் குழுவின் உறுப்பினராகவும், மனித உரிமைகள் திட்டத்தின் குழு உறுப்பினராகவும் உள்ளார். அவர் இதற்கு முன்பு ஹார்வர்ட் மற்றும் பிரௌன் பல்கலைக்கழகங்களில் கற்பித்திருக்கிறார்.

தி ஃபிராஜைலிட்டி ஆஃப் குட்னஸ் (1986), கல்டிவேட்டிங் ஹ்யூமானிடி (1997), செக்ஸ் அண்ட் சோஷியல் ஜஸ்டிஸ் (1998), ஹைடிங் ஃப்ரம் ஹியூமானிடி (2004), ஃப்ரான்டியர்ஸ் ஆஃப் ஜஸ்டிஸ் (2006), ஃப்ரம் டிஸ்கஸ்ட் டு ஹ்யூமானிடி (2010) உள்ளிட்ட பல நூல்களை நஸ்பாம் இயற்றியுள்ளார். அவர் கலை மற்றும் மெய்யியலில் 2016 கியோட்டோ பரிசு, 2018 பெர்க்ரூன் பரிசு, 2021 ஹோல்பெர்க் பரிசு ஆகியவற்றைப் பெற்றவராவார்.

இவற்றையும் பார்க்க
 நனிசைவம்

மேற்கோள் தரவுகள்

வெளி இணைப்புகள்
 University of Chicago biography
 Nussbaum on Anger and Forgiveness (Audio) University of Chicago
 Nussbaum's University of Chicago faculty website
 Nussbaum bibliographies
 
 
 Q&A with Martha Nussbaum from தி கார்டியன்
 'Creating capabilities' Nussbaum interviewed by Laurie Taylor on BBC Radio 4, July 2011
 
 In Depth interview with Nussbaum, June 6, 2010 on C-SPAN
 Martha Nussbaum, Land of my Dreams: Islamic liberalism under fire in India, Boston Review, March/April 2009. 
 Profile at the International Institute of Social Studies
 Honored as one of 50 Most Influential Living Philosophers
 "Dismantling the 'Citadels of Pride': Claudia Dreifus, an interview with Martha C. Nussbaum", The New York Review of Books (June 30, 2021)

1947 பிறப்புகள்
வாழும் நபர்கள்
அமெரிக்க மெய்யியலாளர்கள்
அமெரிக்கப் பெண் எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்
பெண்ணிய எழுத்தாளர்கள்
பெண் மெய்யியலாளர்கள்
ஆர்வர்டு பல்கலைக்கழக முன்னாள் மாணவர்கள்
விலங்குரிமை அறிஞர்கள்
சட்டவியல் அறிஞர்கள்
ஏரோபாடு

ஏரோபாடு (Aeropod) என்பது உணவு விடுதி, சில்லறை வணிக வளாகம், சில்லறை விற்பனை அலுவலகங்கள், குடியிருப்பு அறைகள், பெருநிறுவன அலுவலகங்கள், மலேசியாவின் சபா மாநிலத்தின் தலைநகரமான கோத்தா கினபாலுவிலுள்ள தஞ்சோங் அரு கடற்கரை பசுமைப் பூங்காக்கள் ஆகியவற்றை உள்ளடக்கிய ஒரு கலப்பு மேம்பாட்டு திட்டமாகும். இத்திட்டங்கள் ஐந்து நிலைகளில் செய்யப்படுகின்றன.

தஞ்சோங் அருவில் ஏற்கனவே உள்ள இரயில் நிலையத்தை மேம்படுத்தும் திட்டத்தின் ஒரு பகுதியாக கோத்தா கினபாலு பெருநகரத்தில் இலகு ரயில் போக்குவரத்துக்கான வசதியை ஏற்பாடும் இத்திட்டத்தில் அடங்கும்.

மேற்கோள்கள்

மேலும் காண்க

சபா
மலேசிய நிறுவனங்கள்
பிந்துலு மருத்துவமனை

பிந்துலு மருத்துவமனை (Bintulu Hospital)  மலேசியாவின் சரவாக் மாநிலத்தில் அமைந்துள்ள நான்காவது பெரிய மருத்துவமனையாகும்.

பின்னணி 
பிந்துலு மருத்துவமனை 2000 ஆம் ஆண்டில் மே மாதம் 21 ஆம் தேதியன்று உருவாக்கப்பட்டது.  வளர்ந்து வரும் மக்கள்தொகையின் தேவைகளைப் பூர்த்தி செய்வதற்கும் பிந்துலு நகருக்குள்  நோயாளிகளின் வருகையைக் குறைப்பதற்காகவும்  தொடங்கப்பட்டது.

வசதிகள் 
பிந்துலு மருத்துவமனையானது மருத்துவமனை தகவல் அமைப்பு  என்ற முழுமையான  கணினிமயமாக்கப்பட்ட ஓர் அமைப்பைக் கொண்டுள்ளது. மருத்துவமனை தகவல் அமைப்பு   என்பது மருத்துவமனையின் நிர்வாக, நிதி மற்றும் மருத்துவ அம்சங்களை நிர்வகிக்க வடிவமைக்கப்பட்ட ஒரு விரிவான ஒருங்கிணைந்த தகவல் அமைப்பாகும். இந்த முறையை முழுமையாக செயல்படுத்தும் முயற்சிக்காக மலேசியாவில் தேர்ந்தெடுக்கப்பட்ட மூன்று பொது மருத்துவமனைகளில் பிந்துலு மருத்துவமனையும் ஒன்றாகும்.

பிந்துலு மருத்துவமனையானது, மகப்பேறு மற்றும் மகளிர் மருத்துவம், எலும்பியல், கண் மருத்துவம், அறுவை சிகிச்சை மற்றும் குழந்தை மருத்துவ சேவைகள் உள்ளிட்ட பொது சிகிச்சைகள் முதல் நிபுணர்கள் வரை பரந்த அளவிலான மருத்துவ சிகிச்சைகளை வழங்குகிறது.

மேலும் காண்க 
* மலேசிய மருத்துவமனைகளின் பட்டியல்

மேற்கோள்கள்

வெளி இணைப்புகள் 

மலேசிய மருத்துவமனைகள்‎‎
சரவாக்
மலபார் மத்தி மீன் கறி

மலபார் மத்தி மீன் கறி (Malabar Matthi Curry), மீன் குழம்பு என்றும் அழைக்கப்படும் துணைக்கறி உணவு வகையாகும். இந்தியாவின் கோவா பகுதி உணவாகும். இது வெண்டைக்காய்  அல்லது வெங்காயம் போன்ற பலவகையான காய்கறிகளுடன் சேர்த்து கேரளா பாணியில் சமைக்கப்படும் கறியில், அரை சுண்டவைத்த பதத்தில் மத்தி மீன் (Sardine fish) சேர்த்து தயாரிக்கப்படுகிறது. இது பொதுவாக அரிசி, நாண், ரொட்டி அல்லது மரவள்ளிக்கிழங்குடன் பரிமாறப்படுகிறது. அரிசி மற்றும் மீன் மிகுதியாக உண்ணப்படும் கேரளா, கோவா மற்றும் இலங்கையில் இந்த உணவு மிகவும் பிரபலமானது. புதுமையை விரும்புவோர் சுவைக்காக புளி சாறு அல்லது தேங்காய் பால் சேர்த்து தயாரிக்கலாம்.

வரலாறு 
நவீன உணவு தமிழ்நாடு மற்றும் கேரளாவில் இருந்து தோன்றியதாகத் தெரிகிறது.

சமையல் 

இலங்கை மற்றும் பிற நாடுகளிலும் மீன் குழம்புகள் உண்ணப்படுகின்றன. இந்தக் குழம்பு பெருமளவில் சமைக்கப்பட்டு,  பதப்படுத்தப்பட்டு, கேன்களில் அடைத்தோ அல்லது நுகர்வோர் வாங்குவதற்கு ஏற்ப நெகிழ்வான பைகளில் நிரப்பப்பட்டு சந்தைப்படுத்தப்படுகிறது.

மேலும் பார்க்கவும் 
 மீன் தலை கறி
 இந்திய உணவு வகைகள்
 மலேசியாவின் உணவு வகைகள்
 சிங்கப்பூர் உணவு வகைகள்

மேற்கோள்கள்

கூடுதல் ஆதாரங்கள்

மேலும் படிக்க 
  (Cooking with fish and curry.)

வெளி இணைப்புகள் 

 www.newkerala.com: மத்தி கறி செய்முறை
 pachakam.com: தேங்காயுடன் மத்தி கறி செய்முறை 
கேரள சமையல்
மீன் உணவு வகைகள்
ஆத்மாபிரித்தாந்தா

ஆத்மாபிரித்தாந்தா (Atmabrittanta) என்பது மக்களாட்சி முறையில் தேர்ந்தெடுக்கப்பட்ட நேபாள நாட்டின் முதலாவது பிரதம மந்திரியான விசுவேசுவர பிரசாத் கொய்ராலாவின் தன்வரலாற்று நூலாகும். ஒரு முக்கிய அரசியல் பிரமுகரின் தன்வரலாற்று நூலாகவும் அவருடைய வாழ்க்கை நினைவுகளைக் கொண்ட நூலாகவும் இது பார்க்கப்படுகிறது. கொய்ராலா இந்தியாவில் தனது ஆரம்பகால வாழ்க்கை, தனது அரசியல் வாழ்க்கையின் வளர்ச்சி மற்றும் நேபாளி காங்கிரசு தேசியக் கட்சி உருவாக்கம் இராணா வம்சத்திற்கு எதிரான ஆயுதப் புரட்சி, நேபாளத்தின் ஆரம்பகால அரசாங்கங்களுடனான ஈடுபாடு, முடியாட்சிக்கு எதிரான போராட்டங்கள் மற்றும் அவரது சிறை வாழ்க்கை போன்றாற்றை இந்நூலில் பதிவுசெய்துள்ளார்.
.

மேற்கோள்கள் 

தன்வரலாறுகள்
நேபாளம்
ஆனைமலை சட்டமன்றத் தொகுதி

ஆனைமலை சட்டமன்றத் தொகுதி (Anamalai Assembly constituency) என்பது இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தில் இருந்த தொகுதியாகும். இது கோயம்புத்தூர் மாவட்டத்தில் அமைந்திருந்தது. இத்தொகுதி 1962ஆம் ஆண்டு நடைபெற்ற சட்டமன்றத் தேர்தலில் மட்டுமே செயல்பாட்டில் இருந்தது.

மேற்கோள்கள்

வெளியிணைப்புகள் 

தமிழ்நாடு நீக்கப்பட்ட சட்டமன்றத் தொகுதிகள்
கோயம்புத்தூர் மாவட்டம்
இலக்மினியா இரயில் நிலையம்

இலக்மினியா இரயில் நிலையம் (Lakhminia railway station) இந்தியாவின் கிழக்கு மத்திய இரயில்வேயின் ஒரு பிரிவு ஆகும். பீகார் மாநிலத்தின் பேகூசராய் மாவட்டம் சோன்பூர் பிரிவில் உள்ள இலக்மினியா கிராமத்தில் இந்த இரயில் நிலையம் அமைந்துள்ளது. பெகுசராய் பீகாரின் தொழில்துறை தலைநகரமாக அறியப்படுகிறது. இந்நகரம் கல்வியாளர் தாமசு எட்வர்ட்டு ராவன்சா பிறப்பிடமாகும். இலக்மினியா கிராமத்தின் அஞ்சல் குறியீட்டு எண் 851211 ஆகும்.

மேற்கோள்கள்

புற இணைப்புகள் 
 Official website of Begusarai district

பீகாரிலுள்ள தொடருந்து நிலையங்கள்
மலேசிய வடக்கு-தெற்கு விரைவுச்சாலை, மத்திய இணைப்பு

மலேசிய வடக்கு-தெற்கு விரைவுச்சாலை, மத்திய இணைப்பு அல்லது மத்திய இணைப்பு விரைவுச்சாலை  (ஆங்கிலம்: North–South Expressway Central Link; மலாய்: Lebuhraya Utara–Selatan Hubungan Tengah) என்பது மலேசியாவில் உள்ள ஒரு விரைவுச்சாலை. இதற்கு எலைட் (ELITE) எனும் பெயரும் உண்டு.

இந்த விரைவுச்சாலை சிலாங்கூர் மாநிலத்தில் உள்ள சா ஆலாம் நகருக்கும்; நெகிரி செம்பிலான் மாநிலத்தில் உள்ள நீலாய் நகருக்கும் இடையே செல்கிறது. 

இந்த விரைவுச் சாலையானது; புத்ராஜெயா மற்றும் கோலாலம்பூர் பன்னாட்டு வானூர்தி நிலையம் ஆகிய இடங்களுக்கான முதன்மை அணுகல் பாதையாகவும் செயல்படுகிறது.

பொது

வடக்கு-தெற்கு விரைவுசாலை (மலேசியா) எனும் மலேசியாவின் பிரதான விரைவுச்சாலையில் இரு பிரிவுகள் உள்ளன. 

 1. வடக்கு-தெற்கு விரைவுசாலை (வடக்கு)  (North–South Expressway Northern Route)
 2. வடக்கு-தெற்கு விரைவுசாலை (தெற்கு)  (North–South Expressway Southern Route)

இந்த இரு பிரிவுகளையும் மத்திய இணைப்பு விரைவுச்சாலை இணைத்துச் செல்கிறது. அந்த வகையில் மாநிலங்களைக் கடந்து (Interstate Traffic); வடக்குப் பகுதிக்குச் செல்லும் வாகனங்களும்; தெற்குப் பகுதிக்குச் செல்லும் வாகனங்களும்; கோலாலம்பூர் மாந்கரத்திற்குள் செல்லாமல் கடந்து செல்ல முடியும்.

வாகனங்கள் கோலாலம்பூர் மாநகரத்திற்குள் செல்வதைத் தவிர்ப்பதற்காகவும்; கோலாலம்பூரில் வாகன நெரிசலைக் குறைப்பதற்காகவும் இந்த மத்திய இணைப்பு விரைவுச்சாலை 1996-ஆம் ஆண்டில் அமைக்கப்பட்டது.

வரலாறு

வடக்கு-தெற்கு விரைவுசாலைக்கான புதிய விரைவுச்சாலை (மத்திய இணைப்பு விரைவுச்சாலை) அமைப்பது பற்றி 1994-ஆம் ஆண்டில் அறிவிக்கப்பட்டது. 

1994 மார்ச் மாதம் மத்திய இணைப்பு விரைவுச்சாலையின் கட்டுமானம் தொடங்கப்பட்டது. 1997 ஆகஸ்டு மாதம்  நிறைவடைந்தது. முதல் பகுதி, சா ஆலாம் மற்றும் யூ.எஸ்.ஜே. (USJ) சுபாங் ஜெயா நகரங்களுக்கு இடையில், 1996 ஜூன் மாதம் திறக்கப்பட்டது.

2000-ஆம் ஆண்டில் புத்ராஜெயா இணைப்பு

1997 அக்டோபர் மாதம், மத்திய இணைப்பு விரைவுச்சாலையின் எஞ்சிய பகுதி, போக்குவரத்துக்கு திறக்கப்பட்டது. 2000-ஆம் ஆண்டில் புத்ராஜெயா நகருக்கான இணைப்பு திறக்கப்பட்டது.

2013 பிப்ரவரி 28-ஆம் தேதி, மத்திய இணைப்பு விரைவுச் சாலையின், புத்ராஜெயா இணைப்பில் பண்டார் நுசா புத்ராவுக்குச் செல்லும் சந்திப்பில் முழுமை அடையாத ஒரு பாலம் தண்ணீர் குழாய் கசிவு காரணமாக இடிந்து விழுந்தது. உயிர்ச் சேதமோ காயமோ ஏற்படவில்லை.

காட்சியகம்

மேற்கோள்கள்

மேலும் பார்க்க
 ஆசிய நெடுஞ்சாலைகள் வலையமைப்பு
 மலேசிய விரைவுச்சாலை முறைமை

வெளி இணைப்புகள்

மலேசியாவில் உள்ள சாலைகள்
மலேசிய விரைவுச்சாலைகள்
சிறீ ஆஞ்சநேயர் கோவில்

சிறீ ஆஞ்சநேயர் கோவில் (Sri Anjaneyar Kovil) இலங்கையின் கொழும்பு நகரிலிருந்து ஒன்பது கிலோமீட்ட்டர் தொலைவில் உள்ள கல்கிசை பகுதியில் அமைந்துள்ள ஓர் இந்து ஆலயமாகும். இந்து இதிகாசமான இராமாயணத்தின் மையப் பாத்திரங்களில் ஒன்றான அனுமானுக்கு இக்கோவில் அர்ப்பணிக்கப்பட்டுள்ளது. மேலும் இங்கு நந்தி, நவகிரகம், ராமர், சீதை, பார்சுவநாதரின் சமண சிலைகள் மற்றும் விநாயகர் சிலைகள் போன்றவையும் உள்ளன. இலங்கையில் 1996 ஆம் ஆண்டு சூன் மாதம் 30 ஆம் தேதி நிறுவப்பட்ட இக்கோவில், பஞ்சமுகம் எனப்படும் ஐந்து முகங்கள் கொண்ட அனுமான் சிலை உள்ள ஒரே இந்து ஆலயமாகக் கருதப்படுகிறது. உலகிலேயே ஆஞ்சநேயருக்கு தேர் உள்ள ஒரே கோவில் இது என்றும் கூறப்படுகிறது.

கோவில் காலை 5.30 மணிக்கு திறக்கப்பட்டு இரவு 8.00 மணிக்கு மூடப்படுகிறது. பிற்பகல் 1.00 மணி முதல் மாலை 4.30 மணி வரை கோவில் மூடப்படுகிறது. கோவிலுக்கு வருபவர்கள் தோள்பட்டை மற்றும் கால்கள் இரண்டையும் மறைக்கும் வகையில் அடக்கமான ஆடைகளை அணிந்து செல்ல அறிவுறுத்தப்படுகிறார்கள்.

மேற்கோள்கள்

புற இணைப்புகள் 
Panchamuga Anjaneyar Temple Colombo

இலங்கையின் வழிபாட்டுத் தலங்கள்
குல்ச்சா (ரொட்டி)

குல்ச்சா (ரொட்டி) என்பது இந்திய துணைக்கண்டத்தில் தோன்றிய லேசான புளித்த தட்டையான ரொட்டி வகையாகும்.

செய்முறை 
குல்ச்சா மைதா மாவு, தண்ணீர், ஒரு சிட்டிகை உப்பு மற்றும் புளிப்பேற்றியான (ஈசுட்டு அல்லது பழைய குல்ச்சா மாவு) ஆகியவற்றிலிருந்து தயாரிக்கப்படுகிறது. கையால் ஒன்றாகப் பிசைந்து மிகவும் கெட்டியான மாவை திரட்டவும். ஈரமான துணியால் மூடப்பட்ட இந்த மாவை ஒரு மணி நேரம் வெதுவெதுப்பான இடத்தில் வைக்கவும். மாவில் சிறிது புளிப்பு ஏறும். ஆனால் அதிகமாக ஏறாது.. மாவை மீண்டும் கையால் பிசைந்து, திரட்டி சப்பாத்தி உருட்டுக் கட்டையில் வைத்து தட்டையாக, வட்ட வடிவில் உருட்டவும். இதனை ஒரு களிமண் அடுப்பில் (" தந்தூர் ") இட்டு வாட்டவும். வாட்டும்போது, அதில் வெண்ணெய் அல்லது நெய் தடவவும். நெய் அல்லது வெண்ணெய் தேவையில்லை என்றால் இந்திய கறியுடன் உண்ணலாம். குறிப்பாக, சோளே எனப்படும் காரமான வெள்ளை சன்னா கறி, குல்ச்சாவுடன் சாப்பிடுவதற்கு ஏற்ற உணவாகும்.

வேறுபாடுகள் 
முதல் மாறுபாட்டில், மாவை பிசைவதற்கு தண்ணீரைப் பயன்படுத்துவதற்குப் பதிலாக, பால் அல்லது தயிர் பயன்படுத்தலாம்; இதன் விளைவாக மாவு மென்மையாகவும் மேலும் ரப்பர் நிறமாகவும் மாறும். இந்த வகை குல்ச்சா தூதியா குல்ச்சா (பால் குல்ச்சா) என்று அழைக்கப்படுகிறது. தயிர் பயன்படுத்தினால் புளிப்பு பெரும்பாலும் அதிகமாக இருக்கும்.

இந்த வகை குல்ச்சாக்கள் போதியப்படாமல் (Stuffing), வெறுமையாகவே காய்கறிகள், பருப்பு வகைகள் அல்லது இறைச்சி சேர்த்த துணைக் கறியுடன் சேர்த்து உண்ணலாம்.

இரண்டாவது வகை: முகலாயர்கள் மற்றும் நிஜாம்கள் காலத்தில் அவர்களது தர்பார்களில் பரிமாறப்பட்ட குல்சாக்கள் பொதியப்பட்டவை (Stuffed) ஆகும். எடுத்துக்காட்டாக, ஆவாத் பகுதியில், ஆவாதி குல்ச்சா (ஆங்கிலம்: Awadhi Kulcha), ஆட்டிறைச்சி சேர்த்த உணவான நஹாரியுடன் (ஆங்கிலம்: Nahari) பரிமாறப்படுகிறது.

இப்போதெல்லாம், இவை உணவகம் மற்றும் கடைகளில் விற்கப்படுகின்றன. ஜம்முவின் காலடி குல்ச்சா (Kaladi Kulcha) பாரம்பரிய டோக்ரா சீஸ் (Dogra Cheese) அதாவது காலடி சீஸ் (Kaladi Cheese) ஜம்முவில் அதிகம் விரும்பப்படும் தெரு உணவுகளில் (Street foods) ஒன்றாகும். காலடி சீஸ் ஐ ஒரு கடாயில் எண்ணெயில், இருபுறமும் பழுப்பு நிறமாக வரும் வரை வதக்கி, வறுத்த குல்ச்சாக்களுக்கு இடையில் பொதியப்படுகிறது.

அமிர்தசாரி குல்ச்சா, அதாவது அமிர்தசாரி நான், என்பது ஒரு நவீன செய்முறையாகும். இது அமிர்தசரஸின் உள்ளூர் மக்களுக்கான விருப்பமான காலை உணவுகளில் ஒன்றாக மாறியுள்ளது.

வட இந்தியா முழுவதிலும், பனீர் (பாலாடைக்கட்டி), உருளைக்கிழங்கு, வெங்காயம் மற்றும் பிற காய்கறிகள் உள்ளிட்ட பல்வேறு வகையான பொருட்கள் இந்த குல்சாக்களில் பொதிவதற்கு பயன்படுத்தப்படுகின்றன.

பாகிஸ்தானில், குல்ச்சா ரொட்டிகள் ஹசாரா மற்றும் வடக்கு பஞ்சாப் பகுதிகளின் சில பகுதிகளில் விரும்பி உண்ணப்படுகின்றன. அங்கு அவை நன்கு அறியப்பட்ட காலை  சிற்றுண்டியாகும்.

மேலும் பார்க்கவும் 

 இந்திய ரொட்டிகளின் பட்டியல்
 பாகிஸ்தானிய ரொட்டிகளின் பட்டியல்

மேற்கோள்கள்

வெளி இணைப்புகள் 

 

பஞ்சாபி உணவு வகைகள்
ரொட்டி வகைகள்
மூவிணைய-பியூட்டைல்பென்சீன்

மூவிணைய-பியூட்டைல்பென்சீன் (tert-Butylbenzene) என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் மூவிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.

தயாரிப்பு 

பென்சீனுடன் ஐசோபியூட்டீனை சேர்த்து சூடுபடுத்துவதால் அல்லது நீரற்ற அலுமினியம் குளோரைடு முன்னிலையில் பென்சீனுடன் மூவிணைய பியூட்டைல் குளோரைடு சேர்த்து வினைபுரியச் செய்வதால் மூவிணைய-பியூட்டைல்பென்சீன் தயாரிக்கப்படுகிறது. இதற்கான வேதி வினை கொடுக்கப்பட்டுள்ளது:

மேற்கோள்கள் 

ஆல்கைல்பென்சீன்கள்
நீரகக்கரிமங்கள்
C4-பென்சீன்கள்
ஈரிணைய-பியூட்டைல்பென்சீன்

{{Chembox
| Name = ஈரிணைய-பியூட்டைல்பென்சீன்sec-Butylbenzene
 
| ImageFile = Sec-Butylbenzene.svg
| ImageSize = 160px
| ImageAlt = 
| OtherNames = {{Unbulleted list
  | ஈரிணைய பியூட்டைல் பென்சீன்
  | 1-மெத்தில்புரோப்பைல்பென்சீன்
    }}
 
| PIN = (பியூட்டேன்-2-யைல்)பென்சீன்
| Section1 = 
| Section2 = 
| Section3 = 
|Section8=
}}

ஈரிணைய-பியூட்டைல்பென்சீன் (sec-Butylbenzene'') என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம சேர்மமாகும். அரோமாட்டிக் ஐதரோகார்பனாக வகைப்படுத்தப்படும் இச்சேர்மத்தின் கட்டமைப்பில் உள்ள பென்சீன் வளையம் ஈரிணைய பியூட்டைல் தொகுதியால் பதிலீடு செய்யப்பட்டுள்ளது. நிறமற்ற நீர்மமான இது எளிதில் தீப்பற்றக் கூடியதாகும். மூவிணைய-பியூட்டைல்பென்சீன் கிட்டத்தட்ட நீரில் கரையாது. ஆனால் கரிம கரைப்பான்களுடன் கலக்கக்கூடியதாக உள்ளது.

தயாரிப்பு 
நீரற்ற அலுமினியம் குளோரைடும் ஐதரோகுளோரிக் அமிலமும் சேர்ந்த கலவையின் முன்னிலையில் பென்சீனுடன் என்-பியூட்டைல் ஆல்ககால் அல்லது ஈரிணைய பியூட்டைல் ஆல்ககாலைச் சேர்த்து சூடுபடுத்துவதால் ஈரிணைய-பியூட்டைல்பென்சீன் உருவாகிறது.

மேற்கோள்கள் 

ஆல்கைல்பென்சீன்கள்
நீரகக்கரிமங்கள்
C4-பென்சீன்கள்
சக்கரவர்த்தி (நடிகர்)

சக்கரவர்த்தி அல்லது சக்கரவர்த்தி வேலுச்சாமி (மறைவு 23, ஏப்ரல், 2022) என்பவர், இந்திய தமிழ்த் திரைப்பட நடிகர், பின்னணி குரல் கலைஞர் ஆவார். இவர் கதாநாயகன் குணச்சித்திர நடிகர் என 86 திரைப்படங்களில் நடித்துள்ளார்.

பிறப்பும் கல்வியும் 
சக்கரவர்த்தி தமிழ்நாட்டின், மதுரை பெரியகுளத்தில் பிறந்து வளர்ந்தவர். மதுரை அமெரிக்கன் கல்லூரியில் இளங்கலை பொருளியல் பட்டம் பெற்றார். கல்லூரிகளுக்கு இடையில் நடந்த நாடகப் போட்டியில் கலந்து கொண்ட சக்கரவர்த்தி சுப்பிரமணிய பாரதி வேடமிட்டு நடித்து முதல் பரிசைப் பெற்றார். இவரின் நடிப்பையும், வசன உச்சரிப்பையும் அக்கலூரியில் இவருக்கு தமிழ் பேராசிரியராக இருந்த சாலமன் பாப்பையா திரைப்பட கல்லூரியில் சேர்ந்து நடிப்பைக் கற்று திரைப்படங்களில் நடிக்குமாறு அறிவுருத்தினார்.  இதனால் கல்லூரி படிப்பை முடித்தபின்னர் சக்கரவர்த்தி 1977இல் சென்னை பிலிம் சேம்பர் நடிப்புப் பள்ளியில் இணைந்தார். அந்த ஆண்டு இவருடன் வாகை சந்திரசேகர், சுதாகர், திலீப் போன்றோர் பயின்றனர்.

திரை வாழ்க்கை 
நடிப்புப் பள்ளியில் பயின்ற பிறகு 1979 இல் ஒரு கோயில் இரு தீபங்கள் படத்தில் எதிர்மறை பாத்திரத்தில் எஸ். பி. முத்துராமன் அறிமுகப்படுத்தினார். தனது அடுத்தடுத்த மூன்று படங்களில் வாய்ப்பளித்தார். ஆறிலிருந்து அறுபது வரை படத்தில் ரஜினிகாந்தின் தம்பியாகவும், ரிஷிமூலம் படத்தில் சிவாஜி கணேசனின் மகனாக நடித்ததன் மூலம் இவர் மீது புகழ்வெளிச்சம் பட்டது. 1980 ஆண்டு வெளியான தைப்பொங்கல் படத்தில் நாயகனாக அறிமுகமானார். இவருக்கு இணையாக இராதிகா நடித்தார். அடுத்து மு. கருணாநிதியின் கதை வசனத்தில் உருவான தூக்குமேடை படத்தில் வாகை சந்திர சேகருடன் இவரும் என இரண்டு கதாநாயகர்களில் ஒருவராக நடித்தார். கொட்டு முரசே என்ற படத்தில் சுப்பிரமணிய பாரதி வேடத்தில் நடித்தார். முள்ளில்லாத ரோஜா படத்தில் வாய் பேசமுடியாதவராக நடித்தார். தமிழ் திரையுலகில் பட வாய்ப்புகள் குறைந்து வந்த நிலையில் பெப்சி அமைப்பு நடத்திய வேலை நிறுத்தம் ஓராண்டு நீடித்தது. இதனால் குடும்பத் தேவைக்காக பம்பாய்க்கு இடம்பெயர்ந்தார். அப்போது தூர்தர்ஷன் தொலைக்காட்சியில் இந்தியில் ஒளிபரப்பான தொலைக்காட்சித் தொடர்களை இந்திய மொழிகளில் மொழி மாற்றம் செய்யத் துவங்கியது. அந்த தொலைக்காட்சித் தொடர்களுக்கு தமிழில் பின்னணிக் குரல் கொடுக்கும் பணியை மேற்கொண்டார். மேலும் இந்தி மொழிமாற்று படங்களுக்கு தமிழில் குரல் கலைஞராக பணியாற்றினார். சோனி ஸ்டார் ஸ்போர்ஸ்  தொலைக்காட்சிக்கு பின்னணி குரல் கொடுக்கும் பணியையும் செய்து வந்தார். அதுமட்டுமல்லாமல் விளம்பரப் படங்களுக்கும் குரல் கொடுக்கத் தொடங்கினார் அவ்வாறு சுமார் 1500 விளம்பரப் படங்களுக்கு பின்னணி குரல் கொடுத்துள்ளார். ராடன் டெலிவிசன் நிறுவனம் தயாரித்த காவேரி தொலைக்காட்சித் தொடரில் எதிர்மறை கதாபாத்திரத்தில் நடித்தார்.

திரைப்படவியல் 
(இது முழுமையான பட்டியல் அல்ல.)
 ஒரு கோயில் இரு தீபங்கள் (1979)
 ஆறிலிருந்து அறுபது வரை (1979)
 தர்மயுத்தம் (1979)
 ரிஷிமூலம் (1980)
 தைப்பொங்கல் (1980)
 நூலறுந்த பட்டம் (1981)
 தூக்குமேடை (1982)
 முள் இல்லாத ரோஜா (1982)
 உதயகீதம் (1985)
 கொட்டு முரசே

குடும்பம் 
சக்கரவர்த்தி லலிதா என்பவரை மணந்தார். இந்த இணையருக்கு சசிகுமார், அஜய் குமார் என்ற இரண்டு மகன்களும் இருக்கிறார்கள். சக்கரவர்த்தி மும்பையில் தன் 62வது வயதில் 2022, ஏப்ரல், 23 அன்று தூக்கத்திலேயே மாரடைப்பால் இறந்தார்.

குறிப்புகள் 

2022 இறப்புகள்
தமிழ்த் திரைப்பட நடிகர்கள்
குரல் நடிகர்கள்
மதுரை மாவட்ட நபர்கள்
தூக்குமேடை (திரைப்படம்)

தூக்குமேடை (Thookku Medai) என்பது 1982 ஆம் ஆண்டு வெளிவந்த தமிழ்த் திரைப்படமாகும். அமிர்தம் இயக்கத்தில் வெளிவந்த இத்திரைப்படத்தில் சந்திரசேகர், சக்கரவர்த்தி, மேனகா, நாகேஷ், மற்றும் பலர் நடித்திருந்தனர்.

தயாரிப்பு 
மு. கருணாநிதி தூக்குமேடை என்ற சமுதாய சீர்திருத்த நாடகத்தை எழுதினார். இந்த நாடகமானது எம். ஆர். இராதாவால் பலமுறை மேடை ஏற்றப்பட்டது. இந்த நாடகத்தில் மு. கருணாநிதியும் நடித்துள்ளார். இந்த நாடகத்தை தழுவி 1982 ஆம் ஆண்டு அதே பெயரில் இப்படம் தயாரித்து வெளியிடப்பட்டது.

நடிகர்கள் 
 சந்திரசேகர்
 சக்கரவர்த்தி
 மேனகா

இசை 
இப்படத்தில் 4 பாடல்கள் இடம்பெற்றன. பாடல் வரிகளை மு. கருணாநிதி எழுத, சங்கர் கணேஷ் இசையமைத்திருந்தனர். 
 கோடி உயர கோன் உயரும் - பி. ஜெயச்சந்திரன்
 ஆயிரம் பிரதிகள் காணும்வரை - வாணி ஜெயராம் 
 குறிஞ்சி மலர் ஒன்று - வாணி ஜெயராம் 
 இனி ஒரு தொல்லையும் இல்லை  - டி. எம். சௌந்தரராஜன்

மேற்கோள்கள்

1982 தமிழ்த் திரைப்படங்கள்‎
மு. கருணாநிதி திரைக்கதை எழுதிய திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
கொட்டு முரசே

கொட்டு முரசே (Kottumurase) என்பது 1986 இல் வெளியான ஒரு இந்திய தமிழ்த் திரைப்படமாகும். மகான் இயக்கத்தில் வெளிவந்த இத்திரைப்படத்தில்  சக்கரவர்த்தி  மற்றும் பலர் நடித்திருந்தனர்.

தயாரிப்பு 
இப்படமானது சுப்பிரமணிய பாரதியின் வாழ்க்கையை படமாக்கும் முயற்சியின் ஒரு துவக்கமாக இருந்தது.
ஆனால் இப்படம் மக்களிடம் சரியாக சென்று சேரவில்லை.

இசை 
வேறு திரைப்படங்களில் இடம்பெறாத சுப்பிரமணிய பாரதியாரின் பாடல்கள் இப்படத்தில் இடம்பெற்றன. இதற்கு  வீரமணி சோமு இசையமைத்தார்.

 வெடிபடு மண்டபத்திடி (மலேசியா வாசுதேவன்)
 தகத் தகத் (கே. வீரமணி, உமா ரமணன் குழுவினர்)
 திருவே நினைக்காதல் (மலேசியா வாசுதேவன், பி. சுசீலா),
 உயிர்களிடத்தில் அன்பு (டி. எம். சௌந்தர்ராஜன்)
 எந்நேரமும் நின்மையல் (உண்ணிமேனன்)
 மா காளி பராசக்தி (மலேசியா வாசுதேவன்)
 மனிதர் உணவை மனிதர் பறிக்கும் (மலேசியா வாசுதேவன்)
 இரும்பைக் காய்ச்சி உருக்கிடுவீரே  (டி. எம். சௌந்தரராஜன்)

மேற்கோள்கள்

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
பீஸ்மேக்கர் (தொலைக்காட்சித் தொடர்)

பீஸ்மேக்கர் () என்பது 2022 ஆம் ஆண்டு வெளியான அமெரிக்க நாட்டு மீநாயகன் தொலைக்காட்சித் தொடர் ஆகும். இந்த தொடர் டிசி காமிக்ஸ் வரைகதையில் தோன்றிய 'பீஸ்மேக்கர்' என்ற கதாபாத்திரத்தை அடிப்படையாக கொண்டு எச்பிஓ மாக்சு என்ற ஓடிடி தளத்திற்காக ஜேம்ஸ் கன் என்பவர் உருவாக்கியுள்ளார். இது டிசி நீட்டிக்கப்பட்ட பிரபஞ்சத்தின் முதலாவது தொலைக்காட்சித் தொடர் மற்றும் 2021 ஆம் ஆண்டு வெளியான தி சூசைட் ஸ்க்வாட் என்ற  திரைப்படத்தின் வழித்தொடரும் ஆகும். இந்தத் தொடர் படத்தின் நிகழ்வுகளுக்குப் பிறகு அமைக்கப்பட்ட ஜிங்கோஸ்டிக் கொலையாளி கிறிஸ்டோபர் இசுமித் / பீஸ்மேக்கர் பற்றி விளக்குகின்றது. இது வார்னர் புரோஸ். தொலைக்காட்சி உடன் இணைந்து தி சப்ரன் கம்பெனி மற்றும் இட்ரோல் கோர்ட் என்டர்டெயின்மென்ட் ஆகியவற்றால் தயாரிக்கப்பட்டது.

தி சூசைட் ஸ்க்வாட் படத்தில் நடித்த ஜான் சீனா என்பவரே மறுபடியும் கிறிஸ்டோபர் இசுமித் / பீஸ்மேக்கர் என்ற பாத்திரத்தை மறுபரிசீலனை செய்கிறார். இவருடன் இணைந்து தனியல் புரூக்ஸ், பிரட்டி ஸ்ட்ரோமா, சுக்வுடி இவுஜி, ஜெனிபர் ஹாலண்ட், இசுடீவ் ஏஜி மற்றும் ராபர்ட் பாட்ரிக் ஆகியோரும் நடித்துள்ளனர். தி சூசைட் ஸ்க்வாட் படப்பிடிப்பின் போது ஜான் சீனா ஒரு நாடக நடிகராக இருந்ததைக் குறிப்பிட்டு ஜேம்ஸ் கன் என்பவர் பீஸ்மேக்கரை உருவாக்கினார், மேலும் கோவிட்-19 பெருந்தொற்றுநோய்களின் போது எட்டு அத்தியாயங்களைக் கொண்ட கதை எழுதப்பட்டது. பின்னர் செப்டம்பர் 2020 இல் எச்பிஓ மாக்சு நேரடியாகத் பதிவிடப்படும் என்று அறிவிக்கப்பட்டது, மேலும் அடுத்த மாதங்களில் கூடுதல் நடிகர்கள் சேர்க்கப்பட்டனர். சனவரி 2021 இல் கனடாவின் வான்கூவரில் படப்பிடிப்பு நடைபெற்றது.

இந்த தொடர் சனவரி 13, 2022 அன்று எச்பிஓ மாக்சு இல் அதன் முதல் மூன்று அத்தியாயங்களுடன் திரையிடப்பட்டது. மீதமுள்ள அத்தியாயங்கள் பிப்ரவரி 17 வரை வாரந்தோறும் வெளியிடப்பட்டது. ஒவ்வொரு அத்தியாயமும் கடந்த காலத்தை விட அதிக பார்வையாளர்களைப் பெற்றது, எச்பிஓ மாக்சு அசல் அத்தியாயமும் அதிகபட்ச ஒற்றை நாள் பார்வையாளர்களின் சாதனையை இறுதி அத்தியாயம் முறியடித்தது. இந்தத் தொடர் நேர்மறையான விமர்சனங்களைப் பெற்றது, ஜானின் நடிப்பு மற்றும் ஜேம்ஸ் கன்னின் இயக்கம் மற்றும் எழுத்து ஆகியவற்றிற்கு பாராட்டுகள் குவிந்தன. இரண்டாவது பருவம் பிப்ரவரி 2022 இல் அறிவிக்கப்பட்டது, மேலும் ஜேம்ஸ் கன் அனைத்து அத்தியாயங்களையும் எழுதி இயக்கவுள்ளார்.

கதைச்சுருக்கம்
இந்த தொடர் 2021 இல் வெளியான தி சூசைட் ஸ்க்வாட் நிகழ்வுகளின் போது ஏற்பட்ட காயங்களிலிருந்து மீண்ட பிறகு, கிறிஸ்டோபர் இசுமித் / பீஸ்மேக்கர் மர்மமான ஏ.ஆர்.ஜி.யு.எஸ். இல் சேர வேண்டிய கட்டாயம் ஏற்பட்டது. பிளாக் ஆப்ஸ் அணி "புராஜெக்ட் பட்டர்ஃபிளை" என்ற குழு பெயரில் உலகெங்கிலும் உள்ள மனித உடல்களைக் கைப்பற்றிய ஒட்டுண்ணி பட்டாம்பூச்சி போன்ற உயிரினங்களைக் கண்டறிந்து அகற்றும் பணியில் அவர்கள் ஈடுபட்டுள்ளனர்.

மேற்கோள்கள்

வெளிப்புற இணைப்புகள் 
 

எச்பிஓ மாக்சு அசல் நிகழ்ச்சிகள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
2022 இல் தொடங்கிய தொலைக்காட்சி நிகழ்ச்சிகள்
அதிரடித் தொலைக்காட்சி தொடர்கள்
டிசி நீட்டிக்கப்பட்ட பிரபஞ்சம்
மீநாயகன் தொலைக்காட்சி தொடர்கள்
நகைச்சுவை தொலைக்காட்சி தொடர்கள்
2022 இல் நிறைவடைந்த தொலைக்காட்சி நிகழ்ச்சிகள்
இராயப்பேட்டை மணிக்கூண்டு, சென்னை

இராயப்பேட்டை மணிக்கூண்டு,சென்னை என்பது இந்தியாவின் சென்னையில் உள்ள இராயப்பேட்டைக்கு அருகில் உள்ள ஒரு தனித்த கடிகார கோபுரம் ஆகும். இது நகரத்தில் உள்ள நான்கு தனித்த கடிகார கோபுரங்களில் ஒன்றாகும். மற்ற மூன்று மின்ட், டோவெட்டன் மற்றும் புளியந்தோப்பில் உள்ளன.

வரலாறு 
கடிகார கோபுரங்கள் வருவதற்கு முன்பு, புனித ஜார்ஜ் கோட்டையில், அதிகாரிகள் ஒவ்வொரு நாளும் இரவு 8:00 மணிக்கு பீரங்கி குண்டுகளை சுடுவார்கள். 19 ஆம் நூற்றாண்டின் இறுதி வரை தொடர்ந்த இந்த நடைமுறை, 1900 களின் முற்பகுதியில் புரசைவாக்கம் டோவெட்டன் சந்திப்பில் முதல் தனித்த கடிகார கோபுரம் கட்டப்பட்ட பிறகு நிறுத்தப்பட்டது. இதைத் தொடர்ந்து, ஜார்ஜ் டவுன், இராயப்பேட்டை, புளியந்தோப்பில் உள்ள மின்ட் சந்திப்பு ஆகிய இடங்களில் இதேபோன்ற கடிகார கோபுரங்கள் கட்டப்பட்டன.

இராயப்பேட்டை மணிக்கூண்டு 1930 ஆம் ஆண்டுகளில் கட்டப்பட்டது. இராயப்பேட்டை கடிகாரக் கோபுரத்திற்கான கடிகாரக் கருவியானது கனி அண்ட் சன்ஸ் நிறுவனத்தால் வழங்கப்பட்டது. இநிறுவனம் முதலில் தென்னிந்திய கடிகார நிறுவனம் என்று அழைக்கப்பட்டது. இது ஈரானிய வம்சாவளியைச் சேர்ந்த ஹாஜி மிர்சா அப்துல் கனி நமாசியால் 1909 ஆம் ஆண்டு தொடங்கப்பட்டது. இந்நிறுவனம் மின்ட், சூளை மற்றும் திருவொற்றியூரில் உள்ள மற்ற சுயாதீன கடிகார கோபுரங்களுக்கும் கடிகாரங்களை வழங்கியது.

இடம் 

இராயப்பேட்டை மணிக்கூண்டு, வெஸ்ட்காட் சாலை, ஒயிட்ஸ் சாலை, ஜெனரல் பேட்டர்ஸ் சாலை மற்றும் பைக்ராஃப்ட்ஸ் சாலை ஆகிய சாலைகள் சந்திக்கும் சந்திப்பில் அமைந்துள்ளது.

மணிக்கூண்டு 
கடிகார கோபுரம் கிளாசிக் ஆர்ட் டெகோ கட்டிடக்கலை பாணியில் கட்டப்பட்டது. நகரத்தின் எடுத்துக்காட்டத்தக்க பாணியாக இந்த மணிக்கூண்டு திகழ்கிறது.

ஏப்ரல் 2021 இல், மணிக்கூண்டு இராயப்பேட்டை ரோட்டரி கிளப்பால் ஏற்றுக்கொள்ளப்பட்டது.

மேலும் பார்க்கவும் 

 தங்கசாலை மணிக்கூண்டு கோபுரம்
 சென்னையின் வரலாறு
 சென்னையில் உள்ள பாரம்பரிய கட்டமைப்புகள்

மேற்கோள்கள்

நூல் பட்டியல்

மேலும் படிக்க 

 

சென்னைக் கட்டிடங்கள்
சென்னையின் வரலாறு
இந்தியாவின் மணிக்கூண்டுகள்
கிழக்கு கடற்கரை விரைவுச்சாலை

கிழக்கு கடற்கரை விரைவுச்சாலை  (ஆங்கிலம்: East Coast Expressway; மலாய்: Lebuhraya Pantai Timur (LPT)  / ) என்பது தீபகற்ப மலேசியாவில் உள்ள ஒரு நெடுஞ்சாலை ஆகும். இது காராக் நெடுஞ்சாலையில் இருந்து பிரிந்து கோலா திராங்கானு வரை செல்கிறது. இந்தச் சாலையின் நீளம் 433 கி.மீ.

தீபகற்ப மலேசியா, இரு பெரும் பிரிவுகளாகப் பிரிக்கப்படுகிறது. ஒரு பிரிவு மேற்கு கடற்கரை தீபகற்ப மலேசியா. மற்றொரு பிரிவு கிழக்கு கடற்கரை தீபகற்ப மலேசியா.

இந்த கிழக்கு கடற்கரை விரைவுச்சாலை; தீபகற்ப மலேசியாவின் மேற்கு கடற்கரையில் இருந்து தீபகற்ப மலேசியாவின் கிழக்கு கடற்கரைக்கு ஒரு பிரதான வழியை வழங்குகிறது. மலாயா தீபகற்பத்தின் முதுகெலும்பாகச் செயல்படும் இந்த விரைவுச்சாலை, தீபகற்ப மலேசியாவின் கிழக்கு கடற்கரையில் உள்ள பெரும்பாலான நகரங்களை இணைக்கும் நெடுஞ்சாலையாகவும் விளங்குகின்றது.

விளக்கம்

விரைவுச்சாலை (ஆங்கிலம்: Expressway; மலாய்: Lebuhraya).

மலேசிய விரைவுச்சாலை (ஆங்கிலம்: Malaysian Expressway; மலாய்: Lebuhraya Malaysia).

நெடுஞ்சாலை (ஆங்கிலம்: Highway; மலாய்: Laluan).

மலேசியக் கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia).

பொது

இந்த நெடுஞ்சாலை மலாயா தீபகற்பத்தில் உள்ள சிலாங்கூர், பகாங் மற்றும் திராங்கானு எனும் மூன்று மாநிலங்களின் வழியாகச் செல்கிறது. பழைய கோலாலம்பூர் - குவாந்தான் சாலை FT2 () (Kuala Lumpur-Kuantan Road FT2) சாலைக்கும்; மற்றும்  செரங்காவ் ஜாபோர் நெடுஞ்சாலைக்கும் (Jerangau-Jabor Highway) விரைவான மாற்றுச் சாலையாகவும் அமைகிறது. 

இதனால் கிழக்குக் கடற்கரை நகரங்களுக்கு இடையிலான பயண நேரம் வெகுவாகக் குறைகிறது. இந்த நெடுஞ்சாலை,  எனும் ஆசிய நெடுஞ்சாலை வலையமைப்பில் ஒரு பகுதியாகவும் உள்ளது. நெடுஞ்சாலையில் வேக வரம்பு  மணிக்கு 110 கி.மீ. (68 மைல்) ஆகும்.

பாதை பின்னணி 
கிழக்கு கடற்கரை விரைவுச்சாலையானது காராக் நெடுஞ்சாலையில் கிழக்கு முனையின் பகாங் காராக் நகரில் தொடங்கி, லாஞ்சாங், மெந்தகாப் வழியாகச் செல்கிறது. 

தெமர்லோ, செனோர், மாரான், ஸ்ரீ ஜெயா, கம்பாங், குவாந்தான், ஜபூர், செனி, சுக்காய், கிஜால், கெர்த்தே, பாக்கா, டுங்குன், புக்கிட் பீசி, அஜில் மற்றும் டெலிமோங் ஆகிய நகரங்களைக் கடந்து திராங்கானு மாநிலத்தின் கோலா நெருஸ் நகருக்கு அருகே உள்ள கம்போங் கெமுருவில் முடிவு அடைகிறது.

தீபகற்ப மலேசியாவில், வடக்கு-தெற்கு விரைவுசாலைக்குப் பிறகு, இரண்டாவது மிக நீளமான விரைவுச் சாலை இதுவாகும்.

மேற்கோள்கள்

மேலும் பார்க்க
 ஆசிய நெடுஞ்சாலைகள் வலையமைப்பு
 மலேசிய விரைவுச்சாலை முறைமை

வெளி இணைப்புகள்

மலேசியாவில் உள்ள சாலைகள்
மலேசிய விரைவுச்சாலைகள்
கோலா நெருசு மாவட்டம்

கோலா நெருசு மாவட்டம் (ஆங்கிலம்: Kuala Nerus District; மலாய்: Daerah Kuala Nerus; சீனம்: 瓜拉尼鲁斯; ஜாவி: كوالا نيروس‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.

திராங்கானு மாநிலத்தில் மிகப் புதிதாகத் தோற்றுவிக்கப்பட்ட மாவட்டம் எனும் பெருமையும் இந்தக் கோலா நெருசு மாவட்டத்திற்கு உண்டு. 2014-ஆம் ஆண்டில் தனி மாவட்டமாக அறிவிக்கப்பட்டது. முன்பு கோலா திராங்கானு மாவட்டத்தின் ஒரு பகுதியாக இருந்தது.

இதன் தலைநகரம் கோலா நெருசு நகரம். கோங் படாக், செபெராங் தாகிர், பத்து ராகிட் மற்றும் பத்து என்னாம் ஆகியவை மற்ற முக்கிய நகரங்கள்.

பொது
கோலா நெருசு மாவட்டத்தில் ரெடாங் தீவுக்கூட்டம (Redang archipelago) உள்ளது. ரெடாங் தீவு மற்றும் பினாங்கு தீவு (Pinang Island) ஆகியவை இரண்டும் முக்கிய தீவுகள். மக்கள் வசிக்கும் தீவுகள்.

மற்ற சிறிய தீவுகள் லிங் தீவு, எக்கோர் தெபு தீவு (Ekor Tebu Island), லீமா தீவு, பாகு தீவு, பாக்கு கெசில் தீவு, கெரெங்கா தீவு, மற்றும் கெரெங்கா கெசில் தீவு.

ரெடாங் தீவுக்கூட்டம்

ரெடாங் தீவுக்கூட்டம் தென் சீனக் கடலில் உள்ள கோலா திராங்கானுவில் இருந்து 45 கி.மீ. தொலைவில் அமைந்து உள்ளது. இந்தத் தீவுகளில் சுமார் 500 வகையான பவளப் பாறைகள் உள்ளன. மற்றும் ஆயிரக்கணக்கான மீன் இனங்கள் மற்றும் முதுகெலும்பில்லாத உயிரினங்கள் உள்ளன.

1994-ஆம் ஆண்டு ரெடாங் தீவுக்கூட்டம் ஒரு கடல் பூங்காவாக நியமிக்கப்பட்டது. மலேசியாவில், கடல்சார் சுற்றுச்சூழல் அமைப்பைப் பாதுகாக்கவும் மற்றும் நீருக்கடியிலான இயற்கைத் தன்மையை அனுபவிக்க மக்களுக்கு வாய்ப்புகள் வழங்குவதற்காக அந்தக் கடல் பூங்கா நிறுவப்பட்டது.

ரெடாங் தீவுகள் கார்ப்படிகங்கள் மற்றும் வண்டல் பாறைகளால் ஆனவை. தவிர, லாங் தெங்கா தீவு, பிடாங் தீவு, கெலுக் தீவு மற்றும் காரா தீவு ஆகியவை கோலா நெருஸ் மாவட்டத்தின் அதிகார வரம்பிற்கு உட்பட்டவை.

நிர்வாகப் பிரிவுகள்

கோலா நெருசு மாவட்டம் நான்கு முக்கிம்களாகப் பிரிக்கப்பட்டு உள்ளது, அவை:

 பத்து ராகிட் (Batu Rakit)
 கோலா நெருசு நகரம் (Kuala Nerus Town)
 பாகோ (பெலாரா) (Pakoh Belara)
 ரெடாங் தீவு (Redang Island)

மேற்கோள்கள்

வெளி இணைப்புகள் 

மலேசியாவின் மாவட்டங்கள்‎
திராங்கானு மாவட்டங்கள்
காஜாங்-சிரம்பான் நெடுஞ்சாலை

காஜாங்-சிரம்பான் நெடுஞ்சாலை  (ஆங்கிலம்: Kajang–Seremban Highway அல்லது LEKAS Highway; மலாய்: Lebuhraya Kajang–Seremban) என்பது மலேசியா, சிலாங்கூர் மாநிலத்தின் காஜாங் நகரத்தையும்; நெகிரி செம்பிலான் மாநிலத்தின் சிரம்பான் நகரத்தையும் இணைக்கும் ஒரு நெடுஞ்சாலை ஆகும். 

இது இரட்டை - மூன்று வழி நெடுஞ்சாலை (Dual Three Lane Highway). இதைக் காஜாங்-சிரம்பான் விரைவுச்சாலை என அழைப்பதும் உண்டு. இந்தச் சாலையின் நீளம் 44.3 கி.மீ. (27.5 மைல்).

பொது

காஜாங்-சிரம்பான் நெடுஞ்சாலை செமினி, பாஜம், மந்தின், தெமியாங் வழியாகச் சென்று சிரம்பான் உள்வட்டச் சாலையுடன் இணைக்கும் வகையில் வடிவம் அமைக்கப்பட்டுள்ளது. 

அதிகப் போக்குவரத்து நெரிசலைக் கொண்ட மலேசியாவின் வடக்கு-தெற்கு விரைவுசாலை; மற்றும் கோலாலம்பூர் - சிரம்பான் விரைவுச்சாலை; ஆகிய சாலைகளைத் தவிர்ப்பதற்கு இந்த காஜாங்-சிரம்பான் நெடுஞ்சாலை மிகவும் பயனுள்ள சாலையாக அமைகின்றது.

விவரங்கள்

காஜாங்கில் இருந்து செத்துல் வரை ஆறுவழிப் பாதை
     
நடுத்தர வேக வரம்புகள் மணிக்கு 80 கி.மீ. (காஜாங் பெர்டானா - காஜாங் தெற்கு) (Kajang Perdana–Kajang South) மற்றும் (செத்துல்-பரோய்) (Setul–Paroi); மற்ற அனைத்து இடங்களிலும் அதிவேக வரம்புகள் மணிக்கு 110 கி.மீ.
     
அவசர தொலைபேசி
     
கடல் மட்டத்தில் இருந்து 258 மீட்டர் உயரத்தில் (சிரம்பான்) நகருக்கு அருகில் உள்ள மந்தின் மலை உச்சியில் அமைந்துள்ள செத்துல் சுங்கச் சாவடிதான் மலேசியாவின் மிக உயரமான சுங்கச்சாவடி ஆகும்.

மேற்கோள்கள்

மேலும் பார்க்க
 ஆசிய நெடுஞ்சாலைகள் வலையமைப்பு
 மலேசிய விரைவுச்சாலை முறைமை

மலேசியாவில் உள்ள சாலைகள்
மலேசிய நெடுஞ்சாலைகள்
பத்து தீகா

பத்து தீகா (மலாய்: Batu Tiga ; ஆங்கிலம்: Batu Tiga ; சீனம்: 峇都知甲); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில், சுபாங் ஜெயா நகராண்மைக் கழகத்தின் கீழ் அமைந்து உள்ள ஒரு நகர்ப் புறமாகும்.

இந்த நகரம் சுபாங் ஜெயா மற்றும் சா ஆலாம் ஆகிய நகரங்களின் எல்லையில் அமைந்துள்ளது. இருப்பினும், இது சுபாங் ஜெயா நகர மையத்தை விட சா ஆலாமிற்கு அருகில் உள்ளது. சுபாங் உயர்த் தொழில்நுட்பத் தொழில் பூங்கா (Subang Hi-Tech Industrial Park), இந்த பத்து தீகா நகரின் புறநகரில் தான் அமைந்துள்ளது.

பொது

பத்து தீகா நகரம், சுபாங் ஜெயா மாநகராட்சியின் அதிகார வரம்பிற்கு உட்பட்டது. முன்னர் காலத்தில் இதன் புறநகர்ப் பகுதியில் ஒரு தொழில்துறை பேட்டை உருவாக்கப்பட்டது. 

வெளிநாட்டு நிறுவனங்கள் பல தொழிற்சாலைகளை உருவாக்கின. நிறைய வேலை வாய்ப்புகள். மக்கள் தொகையும் கூடியது. அதன் விளைவாக 2000-ஆம் ஆண்டுகளில் மலிவு விலை குடியிருப்புகள் தோன்றின.

சுபாங் ஹைடெக் (Subang Hi-Tech) என்பது பத்து தீகாவின் முக்கியத் தொழில்துறை பகுதியாகும். பன்னாட்டு நிறுவனங்களின் பல தலைமையகங்கள் பத்து தீகா தொழில்துறைப் பகுதியில் அமைந்து உள்ளன.

வரலாறு 

1860 - 1870-ஆம் ஆண்டுகளில் பத்து தீகா பகுதியில் நிறைய ரப்பர் தோட்டங்கள் உருவாக்கப் பட்டன. அதற்கு முன்னர் அங்கே காபி தோட்டங்கள் இருந்தன. அந்தத் தோட்டங்கள்:

கிளன்மேரி தோட்டம்; நார்த்தமோக் தோட்டம்; ராசா தோட்டம்; சுங்கை ரெங்கம் தோட்டம்; டாமன்சாரா தோட்டம்; ஈபோர் தோட்டம்; சீபீல்டு தோட்டம்; லாபுவான் பாடாங் தோட்டம்; மேர்ட்டன் தோட்டம்; புக்கிட் கமுனிங் தோட்டம்; இவற்றுள் டமன்சாரா தோட்டம் (Damansara Estate) 1896-ஆம் ஆண்டு தோற்றுவிக்கப்பட்டது.

பத்து தீகா இரயில் நிலையம்

1860-ஆம் ஆண்டுகளில் பத்து தீகா பகுதிகளில் காபி பயிர் செய்யப் பட்டது. பத்து தீகா இரயில் நிலையத்தில் (Batu Tiga Railway Station) இருந்து மூன்று மைல் தொலைவில் இருந்தது. அப்போது மாட்டு வண்டிச் சாலை பயன்படுத்தப்பட்டது. 

பத்து தீகா டாமன்சாரா தோட்டத்தில் 1906-ஆம் ஆண்டில் 600 தமிழர்கள் 150 ஜாவானியர்கள் வேலை செய்தார்கள்.

மேற்கோள்கள்

வெளி இணைப்புகள் 

மலேசிய நகரங்கள்‎
சிலாங்கூர் நகரங்கள்
மிலொசு

மெலோஸ் (Milos ;  ) என்பது கிரேக்கத்தைச் சேர்ந்த ஒரு தீவு ஆகும். இது கிரீட் கடலுக்கு வடக்கே ஏஜியன் கடலில் உள்ள  எரிமலை தீவு ஆகும். இது மெலோஸ் சைக்லேட்ஸ் தீவுக் கூட்டத்தின் தென்மேற்கு திசையில் உள்ளது.

மிலோவின் வீனசு (இப்போது இலூவரில் உள்ளது) மற்றும் அஸ்க்லெபியஸ் ஆஃப் மிலோஸ் (இப்போது பிரித்தானிய அருங்காட்சியகத்தில் உள்ளது) ஆகிய இரண்டும் இத்தீவில் இருந்தவை. அதேபோல இப்போது ஏதென்சில் உள்ள பொசைடன் மற்றும் ஒரு தொன்மையான அப்பல்லோ சிலைகளும் இத்தீவிலிருந்தவையே. கோடை விடுமுறைக் காலத்தில் மிலோஸ் ஒரு பிரபலமான சுற்றுலா தலமாக உள்ளது. மிலோஸ் நகராட்சிக்கு உட்பட்டதாக ஆண்டிமிலோஸ் மற்றும் அக்ரடீஸ் ஆகிய மக்கள் வசிக்காத தீவுகளும் அடங்கி உள்ளன. இவற்றின் ஒருங்கிணைந்த நிலப்பரப்பு   ஆகும். 2011 மக்கள் தொகை கணக்கெடுப்பின்படி இங்கு 4,977 மக்கள் வசிக்கின்றனர்.

நிலவியல் 

மிலோஸ் தீவானது லாகோனியா கடற்கரையிலிருந்து கிழக்கே  தொலைவில், சைக்லேட்சில் உள்ள தென்மேற்குத் தீவாகும். இது கிழக்கிலிருந்து மேற்கு நோக்கி  சுமார்  நீளமும், வடக்கிலிருந்து தெற்காக  நீளமும் உடையது. மேலும் இதன் பரப்பளவு  என மதிப்பிடப்பட்டுள்ளது. தீவின் பெரும் பகுதி கரடுமுரடானதும், மலைப்பாங்கானது, மேற்கில்  உள்ள பிராஃபிடிஸ் எலியாஸ் மலை உள்ளது. இந்தத் தீவில் எரிமலை இருந்தது.  எரிமலை செயல்பாடு 2 முதல் 3 மில்லியன் ஆண்டுகளுக்கு முன்பு பிளியோசீனின் போது தொடங்கியது. கடைசியாக 90000 ஆண்டுகளுக்கு முன்பு பிளீஸ்டோசீன் காலத்தில் வெடித்தது.  இது தற்போது செயலற்ற எரிமலையாக கருதப்படுகிறது. அது மீண்டும் வெடிக்கக்கூடும். தீவில் இயற்கை துறைமுகம் உள்ளது. அதன் ஆழம் 70 முதல் 30 பதொம் (130-55மீ) ஆகும். தீவை இரண்டு சமமான பகுதிகளாகப் பிரிக்கும் வகையில் வடமேற்கில் இருந்து கடல் பகுதி குழிவாக  ( ஒளிப்படத்தைப் பார்க்கவும் ), 18 கிமீ (11 மைல்) க்கும் அதிகமான அகலத்தில் அமைந்துள்ளது. தெற்கு கடற்கரையில் உள்ள ஒரு குகையில், எரிமலையின் வெப்பம் மிகுதியான அளவில் இன்னும் உள்ளது. மேலும் துறைமுகத்தின் கிழக்குக் கரையில், சூடான கந்தக நீரூற்றுகள் உள்ளன.

தீவின் துறைமுக நகரம் அடமன்டாஸ் ஆகும். துறைமுகத்திற்கு மேலே ஏற்றத்தில் ஒரு பீடபூமி உள்ளது. அதன் மீது தலைமை நகரமான பிளாக்கா மற்றும் காஸ்ட்ரோ மற்றும் பிற கிராமங்கள் அமைந்துள்ளன. பண்டைய நகரமான மிலோஸ் அடாமாசை விட துறைமுகத்திற்கு மிக அருகில் இருந்தது, மேலும் டிரிபிடி கிராமத்திற்கும் கிளிமாவில் இறங்கும் இடத்திற்கும் இடையே உள்ள சரிவில் இருந்தது. இங்கே ரோமானிய காலத்தின் ஒரு அரங்கம் மற்றும் நகர சுவர்கள் மற்றும் பிற கட்டிடங்களின் சில எச்சங்கள் உள்ளன. 1896 இல் ஏதென்ஸில் உள்ள பிரித்தானிய பள்ளியினரால் அகழப்பட்டு ஒரு சிறந்த மொசைக் கிடைத்தது. இந்த தளத்தில் ஏராளமான சிறந்த கலைப் படைப்புகள் காணப்படுகின்றன, குறிப்பாக பாரிசில் உள்ள மிலோவின் வீனசு ,  இலண்டனில் உள்ள அஸ்க்லெபியஸ் மற்றும் ஏதென்ஸில் உள்ள பொசைடன் மற்றும் தொன்மையான அப்பல்லோ போன்றவை ஆகும். தீவில் உள்ள பிற கிராமங்கள் டிரைவாசலோஸ், பேரன் ட்ரைவாசலோஸ், பொலோனியா, ஜெஃபிரியா (கம்போஸ்) ஆகியவை அடங்கும்.

காலநிலை 
மிலோசில் நடுநிலக்கடல் சார் வானிலையைக் கொண்டுள்ளது ( கோப்பன் காலநிலை வகைப்பாடு Csa ) மிதமான, மழைக்கால குளிர்காலம் மற்றும் சூடானது முதல் வெப்பமான வறண்ட கோடைக்காலம்வரை என காலநிலை நிலவுகிறது.

குறிப்புகள் 

டெலியன் கூட்டணி உறுப்பினர்கள்
கிரேக்கத் தீவுகள்
Coordinates on Wikidata
கிரேக்க மொழி வார்த்தைகளைக் கொண்ட கட்டுரைகள்
பெரியமேடு மசூதி

பெரியமேடு  மசூதி என்பது இந்தியாவின் சென்னையில் உள்ள வேப்பேரி உயர் சாலையில் அமைந்துள்ள ஒரு பள்ளிவாசல் ஆகும். மசூதிக்கு அது அமைந்துள்ள பெரியமேடு சுற்றுப்புறத்தின் பெயரிடப்பட்டது.

வரலாறு 
பெரியமேடு மசூதி, 1838-ஆம் ஆண்டு, எருமை மற்றும் மாட்டுத் தோல் (ஆங்கிலம்: Hide) மற்றும் ஆட்டுத் தோல் (ஆங்கிலம்: Skin) வணிகர்களான ஜமால் மொய்தீன் சாகேப் மற்றும் ரோசன் என்.எம்.ஏ கரீம் உமர் வணிகக் குழுமம் ஆகியோரால் கட்டப்பட்டது. இந்தியா சுதந்திரம் அடைந்த பிறகு, இந்த மசூதி இரண்டு முறை மீண்டும் கட்டப்பட்டது. இந்த இடத்தில் ஒரே சமயம் 4000 நபர்கள் வரை தொழுகை நடத்தலாம்.

மேற்கோள்கள் 
 

தமிழ்நாட்டின் வரலாற்றுச் சிறப்பு இடங்கள்
சென்னை மாவட்டத்திலுள்ள பள்ளிவாசல்கள்
சென்னையின் பாரம்பரியக் கட்டடங்கள்
சோமன துடி (திரைப்படம்)

சோமன துடி (    , (Chomas Drum) கன்னட மொழியில் வெளிவந்த ஒரு திரைப்படம் ஆகும். இது சிவராம் காரந்த் எழுதிய நாவலை அடிப்படையாகக் கொண்டு 'சோமன துடி' என்ற பெயரில் திரைப்படமாக்கப்பட்டது. 1975 ஆம் ஆண்டு வெளிவந்த இப்படம் சிறந்த படத்திற்கான இந்தியாவின் தேசிய விருதான ஸ்வர்ண கமல் விருதை வென்றது.

கதைச்சுருக்கம் 
சோமா ஒரு கிராமத்தில் ஒரு தீண்டத்தகாத கொத்தடிமைத் தொழிலாளி ஆவார், அவர் ஒரு தாழ்த்தப்பட்ட வகுப்பைச் சேர்ந்தவர் என்பதால் அவர் தனது குடும்பத்துடன் நில உரிமையாளரிடம் வேலை செய்கிறார்.  அவரது சமூக அந்தஸ்து காரணமாக, அவர் மிகவும் விரும்பும் தனது சொந்த நிலத்தை உழவு செய்ய அனுமதிக்கப்படவில்லை. காட்டில் வழிதவறி வந்த  ஒரு ஜோடி காளை மாடுகளை அவரால் வளர்க்க முடிந்த்து. அவற்றை பயன்படுத்தி நிலத்தை உழ முடியவில்லை. அவர் கிறிஸ்தவ மிஷனரிகளுடன் தொடர்பு கொள்கிறார். அவர்கள் அவருக்கு நிலத்தின் மீது ஆசை காட்டி அவரை மதம் மாற்ற முயற்சிக்கின்றனர், ஆனால் சோமா தனது மத நம்பிக்கையை விட்டுவிட விரும்பவில்லை. விதி வசத்தால் பாதிப்புற்ற இவர், தன் கோபத்தை, தன்னிடமிருந்த  பறையை அடித்து வெளிப்படுத்துகிறார்.

அவருக்கு நான்கு மகன்களும் ஒரு மகளும் உள்ளனர்; அவருடைய மூத்த மகன்களில் இருவர் தொலைதூர காபி எஸ்டேட்டில், கடனை அடைப்பதற்காக வேலை செய்கிறார்கள். ஒரு மகன் காலராவால் இறக்கிறான், மற்றொருவன் ஒரு கிறிஸ்தவ பெண்ணை திருமணம் செய்து கிறிஸ்தவ மதத்திற்கு மாறுகிறான். அவரது மகள் பெள்ளி தோட்டத்தில் வேலை செய்கிறாள். தோட்ட உரிமையாளரிடம்  எழுத்தராக பணியாற்றும் மண்வெலா என்பவனின்  கவர்ச்சியில் மயங்குகிறாள். சோமாவின் கடனைத் தள்ளுபடி செய்த எஸ்டேட் உரிமையாளர், பெள்ளியைக் கற்பழிக்கிறான். அவள் சோமாவின் வீட்டிற்குத் திரும்பி அவனிடம் நடந்த உண்மையைச் சொல்கிறாள். அவரது இளைய மகன் தீண்டத்தகாதவன் என்பதால், ஆற்றில் மூழ்கிய போது யாரும் அவனைக் காப்பாற்ற முன்வரவில்லை. எனவே ஆற்றில் மூழ்கி இறந்துபோகிறான். பின்னர் சோமன் ஒரு நாள், தனது மகளை மண்வேலாவுடன் மோசமான நிலையில் காண்கிறார். கோபத்தில் அவளை அடித்து வீட்டை விட்டு வெளியேற்றுகிறார். அவரது விதியை மீற, அவர் ஒரு நிலத்தை உழ ஆரம்பித்து, பின்னர் தனது காளையை காட்டுக்குள் விரட்டுகிறார். படத்தின் முடிவில்  சோமா தனது வீட்டிற்குள் தன்னை மூடிக்கொண்டு இறக்கும் வரை டிரம் வாசிக்கத் தொடங்குகிறார்.

விருதுகள் 
 சிறந்த திரைப்படத்திற்கான தேசிய திரைப்பட விருது (1976)
 சிறந்த நடிகருக்கான தேசிய திரைப்பட விருது - எம்.வி.வாசுதேவ ராவ் (1976)
 சிறந்த கதைக்கான தேசிய திரைப்பட விருது - கே சிவராம் கரந்த்

 கர்நாடக மாநில திரைப்பட விருதுகள் 1975-76

 முதல் சிறந்த படம்
 சிறந்த நடிகர் - எம்.வி.வாசுதேவ் ராவ்
 சிறந்த துணை நடிகை - பத்மா குமாதா
 சிறந்த கதையாசிரியர் - சிவராம் காரந்த்
 சிறந்த திரைக்கதை - சிவராம் கரந்த்
 சிறந்த ஒலிப்பதிவு - கிருஷ்ணமூர்த்தி

மேற்கோள்கள்

உசாத்துணை

வெளி இணைப்புகள் 
 

இந்தியக் கன்னடத் திரைப்படங்கள்
1975 கன்னடத் திரைப்படங்கள்
கோலா கண்டா யானைகள் பாதுகாப்பு மையம்

கோலா கண்டா யானைகள் பாதுகாப்பு மையம் (மலாய்: Pusat Konservasi Gajah Kuala Gandah; ஆங்கிலம்: Kuala Gandah Elephant Conservation Centre) என்பது மலேசியா, பகாங், தெமர்லோ நகருக்கு அருகில் அமைந்து உள்ள ஒரு வனவிலங்கு காப்பகம் ஆகும்.

இந்தக் காப்பகம் பகாங் குராவ் வனவிலங்கு காப்பகத்தின் (ஆங்கிலம்: Krau Wildlife Reserve; மலாய்: Pusat Konservasi Gajah Kuala Gandah) ஒரு பகுதியாக உள்ளது.

குராவ் வனவிலங்கு காப்பகம் என்பதை குராவ் வனவிலங்கு சரணாலயம் என்றும் அழைப்பதும் உண்டு. தித்திவாங்சா மலைத்தொடரில் 60,349 ஹெக்டேர் பரப்பளவைக் கொண்டது. இது மலேசியாவில் மிகப்பெரிய வனவிலங்கு காப்பகமாகும்.

பொது

கோலா கண்டா யானைகள் பாதுகாப்பு மையம், 1989-ஆம் ஆண்டில் மலேசிய வனவிலங்கு மற்றும் தேசிய பூங்காக்கள் அமைப்பினால் (Malaysian Department of Wildlife and National Parks) நிறுவப்பட்டது. காடுகளில் தனித்து விடப்படும் அல்லது தனித்து வாழும் யானைகளுக்கு ஓர் இடமாற்றுத் தளம் வழங்கப்பட வேண்டும் என்பதற்காக இந்த மையம் அமைக்கப்பட்டது.

ஆசிய யானைகளின் வாழ்விடங்கள் காடுகளின் அழிப்பு அல்லது வேளாண்மைத் திட்டங்கள் போன்றவற்றினால் நடைபெற்று வருகின்றன. காடுகள் அழிக்கப் படுவதால் வாழ்விடம் இல்லாமல் தடுமாறித் திரியும் யானைகளுக்கு, இந்தக் காப்பகம் ஒரு புகலிடமாக விளங்கி வருகிறது. 1974 ஆம் ஆண்டு முதல் செயல்பட்டு வருகிறது.

பிரபலமான சுற்றுலாத் தளம்

யானைகள் மீதான பொது விழிப்புணர்வை ஏற்படுத்துவது; வனவிலங்கு ஆராய்ச்சிக்கு ஆதரவு அளிப்பது; ஆகியவற்றைப் பிரதானமான நோக்கமாகக் கொண்டு இந்த மையம் இயங்கி வருகிறது. அந்த வகையில் இந்த மையமாது ஒரு பிரபலமான சுற்றுலா அம்சமாகவும் மாறியுள்ளது.

காட்சியகம்

மேற்கோள்கள்

மேலும் காண்க
 மலேசியத் தேசியப் பூங்காக்களின் பட்டியல்

பகாங்
வனவிலங்குகள் காப்பகங்கள்
மலேசியாவின் வனவிலங்கு காப்பகங்கள்
பர்கத்துல்லா கான்

பர்கத்துல்லா கான்(Barkatullah Khan 25 அக்டோபர் 1920 - 11 அக்டோபர் 1973) இந்திய மாநிலமான ராஜஸ்தானின் அரசியல்வாதி மற்றும் இந்திய தேசிய காங்கிரஸ் கட்சியின் தலைவர் ஆவார். அவர் 1972 ஆண்டில் திஜாரா சட்டமன்ற தொகுதியிலிருந்து ராஜஸ்தான் மாநில சட்டசபைக்கு தேர்ந்தெடுக்கப்பட்டார்.

கல்வி
லக்னோ பல்கலைகழகத்தில் சட்டம் பயின்றார், அப்போது பெரோஸ் காந்தியைச் சந்தித்தார்; இதுவே பின்னர் காங்கிரஸில் சேர காரணமாயிற்று.

மாநிலங்களவை உறுப்பினர்
03-04-1952 முதல் 02-04-1954 வரை மற்றும் 03-04-1954 முதல் 21-03-1957 வரை, என இரண்டு முறை மாநிலங்களவை உறுப்பினராக தேர்ந்தெடுக்கப்பட்டு பணியாற்றினார்.

ராஜஸ்தானின் முதலமைச்சராக 9 ஜூலை 1971 முதல் 11 அக்டோபர் 1973 வரை பதவி வகித்தார், பதவிக்காலத்திலேயே தனது 53 வயதில் மாரடைப்பால் இறப்பெய்தினார். இராஜஸ்தான் மாநிலத்தின் முதலமைச்சராக பதவி வகித்த ஒரே முஸ்லிம் இவர் மட்டும் தான் என்பது குறிப்பிடத்தக்கது.

நினைவு மைதானம்
இவர் நினைவாக 1986 ஆம் ஆண்டு பர்கத்துல்லா கான் விளையாட்டு மைதானம் உருவாக்கப்பட்டது.

குடும்பம்
வழக்கறிஞரும், மாநிலங்களவை உறுப்பினருமான உசி கானைத் திருமணம் செய்தார்.

மேற்கோள்கள் 

1920 பிறப்புகள்
1973 இறப்புகள்
இந்திய தேசிய காங்கிரஸ் அரசியல்வாதிகள்
ராஜஸ்தான் அரசியல்வாதிகள்
இந்திய முஸ்லிம்கள்
மாநிலங்களவை உறுப்பினர்கள்
புனித திரித்துவ தேவாலயம், ஏற்காடு

புனித திரித்துவ தேவாலயம், ஏற்காடு இந்தியாவின் தமிழ்நாடு, ஏற்காட்டில் 1834-ஆம் ஆண்டு கட்டப்பட்டது. 1853-ஆம் ஆண்டு ஏற்பட்ட  சேதத்திற்குப் பிறகு இந்தத் தேவாலயம் மீண்டும் கட்டப்பட்டது. இது ஒரு சுதந்திர தேவாலயம் ஆகும். 10 வருடங்களாக நடைபெற்ற  நீதிமன்ற வழக்கில், தரப்பட்ட இறுதித் தீர்ப்பு அதன் சுதந்திரத்தை மீண்டும் உறுதிப்படுத்தியது.

"இந்திய வரலாற்றுக்கு முந்தைய காலத்தின் தந்தை" என்று கருதப்படும் பிரித்தானிய தொல்லியலாளரும் புவியியலாளருமான ராபர்ட் புரூஸ் ஃபுட்டின் (1834-1912) அடக்கமான இடமாகும். அவருடைய நினைவுச்சின்னத்தை  இங்கு காணலாம். தேவாலயத்தில் பீட்டர் பெர்சிவல் (1803-1882) கல்லறை உள்ளது. அவர் ஒரு சமயப்பணியாளர், மொழியியலாளர் மற்றும் இலங்கை மற்றும் தென்னிந்தியாவில் ஒரு முன்னோடி கல்வியாளர் ஆவார்.

மேற்கோள்கள் 

சேலம் மாவட்டத்திலுள்ள கிறித்தவக் கோயில்கள்
சேலம் மாவட்ட சுற்றுலாத் தலங்கள்
சேலம் மாவட்டம்
மலை வாழிடங்கள்